**Ministru kabineta noteikumu projekta “Grozījumi Ministru kabineta 2020. gada 25. augusta noteikumos Nr. 538 “Kārtība, kādā valsts finansē darba samaksu pedagogiem privātajās izglītības iestādēs”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2020. gada 25. augusta noteikumos Nr. 538 “Kārtība, kādā valsts finansē darba samaksu pedagogiem privātajās izglītības iestādēs”” (turpmāk – noteikumu projekts) izstrādāts, lai noteiktu regulējumu par valsts budžeta dotācijas (turpmāk – dotācija) sadalījumu izglītības iestādēm uz savstarpējo līgumu pamata, kā arī precizētu regulējumu par tālmācības izglītības ieguves formā īstenoto izglītības programmu finansēšanu. Noteikumu projekts stāsies spēkā 2021. gada 1. septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības un zinātnes ministrijas (turpmāk – ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vienlaikus ar šo noteikumu projektu ministrijā ir izstrādāts Ministru kabineta 2016. gada 5. jūlija noteikumu Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr. 447) grozījumu projekts, kas 2021. gada 27. maijā izsludināts Valsts sekretāru sanāksmē (VSS-487) (pieejams: http://tap.mk.gov.lv/lv/mk/tap/?pid=40502694). Noteikumu Nr. 447 grozījumu projekts paredz salāgot to normu, kas nosaka izglītojamo skaitam tālmācības vispārējās izglītības programmās piemērojamo koeficientu valsts budžeta mērķdotācijas aprēķināšanai, ar attiecīgo normu Ministru kabineta 2020. gada 25. augusta noteikumu Nr. 538 “Kārtība, kādā valsts finansē darba samaksu pedagogiem privātajās izglītības iestādēs” (turpmāk – noteikumi Nr. 538) 8. punktā. Līdz šim gan noteikumos Nr. 447 (7.4. apakšpunktā), gan noteikumos Nr. 538 (8. punktā) bija noteikts, ka izglītojamo skaitam tālmācības vispārējās izglītības programmās piemēro koeficientu 0,6, vienlaikus noteikumu Nr. 538 8. punktā papildus nosakot, ka izglītojamo skaitam, kas vienā un tajā pašā klasē tālmācības izglītības ieguves formā īstenotajās vispārējās vidējās izglītības programmās mācās ilgāk par vienu mācību gadu, piemēro koeficientu 0,3. Lai nodrošinātu vienlīdzīgu regulējumu gan attiecībā uz privātajām vispārējās izglītības iestādēm, gan pašvaldību vispārējās izglītības iestādēm un valsts augstskolu vispārējās vidējās izglītības iestādēm, noteikumu Nr. 447 grozījumu projekts paredz noteikt, ka arī pašvaldību un valsts augstskolu vispārējās izglītības iestādēs izglītojamo skaitam, kas vienā un tajā pašā klasē tālmācības vispārējās vidējās izglītības programmās mācās ilgāk par vienu mācību gadu, piemēro koeficientu 0,3.Jāņem vērā, ka no noteikumu Nr. 538 2. punkta izriet, ka ministrija aprēķina normēto skolēnu (bērnu) skaita attiecību pret vienu pedagoga mēneša darba algas likmi un nosaka dotācijas apmēru pedagogu darba samaksai un valsts sociālās apdrošināšanas obligātajām iemaksām izglītības iestādēm, kas īsteno noteikumu Nr. 538 1.1. apakšpunktā minētās izglītības programmas, izņemot akreditētas profesionālās pamatizglītības programmas, atbilstoši noteikumiem Nr. 447. Vienlaikus noteikumu Nr. 538 2. punkta otrais teikums noteic, ka, aprēķinot normētā skolēnu skaita attiecību pret vienu pedagoga mēneša darba algas likmi tālmācības izglītības ieguves formā īstenotās vispārējās izglītības programmās, piemēro proporciju 16,5 : 1. Līdz ar to, privāto izglītības iestāžu pedagogu darba samaksai nepieciešamās dotācijas apmēru ministrija nosaka, ievērojot noteikumos Nr. 447 noteikto, ciktāl noteikumos Nr. 538 nav atrunāts specifisks regulējums. Tādējādi, arī aprēķinot dotāciju par izglītojamo skaitu tālmācības izglītības ieguves formā īstenotajās vispārējās izglītības programmās, no 2021. gada 1. septembra būs jāievēro noteikumos Nr. 447 noteiktais par attiecīgo koeficientu piemērošanu.2020. gada 12. novembrī tika pieņemti grozījumi Izglītības likumā (stājās spēkā 2020. gada 20. novembrī; skat. Izglītības likuma 36. panta otro daļu), kuri tika izstrādāti, tostarp ņemot vērā Covid-19 izraisītos epidemioloģiskās drošības ierobežojumus un nepieciešamību izglītības iestādēm nodrošināt kvalitatīvu mācību procesa norisi attālinātajās mācībās, un to, ka arī Ministru kabineta 2019. gada 3. septembra noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” 12.10. apakšpunkts paredz izglītības iestādes tiesības vispārējās vidējās izglītības programmas īstenošanas ietvaros iesaistīt partnerus, piemēram, augstākās izglītības iestādes, lai nodrošinātu atsevišķu skolēnam plānoto rezultātu sasniegšanu vai kursu apgūšanu. Tieši vispārējās vidējās izglītības programmās līdz ar pilnveidotā mācību satura ieviešanas uzsākšanu ir notikusi būtiska mācību pieejas maiņa, paredzēta intensīvāka tehnoloģisko rīku un risinājumu izmantošana, kā arī pedagogu un izglītības iestāžu sadarbība. Sadarbības partneru iesaiste ir viens no iespējamiem risinājumiem izglītības iestādei, tostarp attālinātās mācībās, piedāvāt un īstenot mācību priekšmetus (kursus) vispārējās vidējās izglītības programmas ietvaros. Vienlaikus Izglītības likuma 36. panta otrā daļa paredz pienākumu, slēdzot savstarpēju sadarbības līgumu par mācību priekšmetu vai to daļu īstenošanu vispārējās vidējās izglītības programmas ietvaros, tajā vienoties:– par mācību priekšmetu īstenošanas veidu un programmu;– par izglītojamo mācību sasniegumu vērtēšanas kārtību;– par izglītojamo iegūto vērtējumu paziņošanas kārtību;– par mācību priekšmetu apguvē iesaistāmajiem izglītojamajiem;– par mācību priekšmetu īstenošanas izdevumiem un to apmaksas kārtību;– par citiem izglītības iestāžu skatījumā būtiskiem nosacījumiem.Ņemot vērā minēto, noteikumu projekts paredz papildināt noteikumus Nr. 538 ar 14.1 punktu, kas paredz privāto izglītības iestāžu dibinātājiem, sadalot dotāciju izglītības iestādēm pedagogu darba samaksai, tiesības pārdalīt starp attiecīgo dibinātāju izglītības iestādēm, kā arī pārskaitīt citu izglītības iestāžu dibinātājiem vai valsts dibinātām izglītības iestādēm finansējumu, pamatojoties uz izglītības iestāžu savstarpēji noslēgto Izglītības likuma 36. panta otrajā daļā minēto līgumu par mācību priekšmetu vai to daļu īstenošanu vispārējās vidējās izglītības programmas ietvaros. Šādi līgumi var tikt slēgti gan ar attiecīgā dibinātāja, gan citu dibinātāju izglītības iestādēm, tostarp augstākās izglītības iestādēm. Vienlaikus noteikumu projekts paredz, ka attiecīgais finansējums pārskaitāms uz izglītības iestāžu dibinātāju vai valsts izglītības iestāžu kontiem Valsts kasē, ja tādi ir atvērti, lai nodrošinātu valsts piešķirtā finansējuma izlietojuma caurspīdīgumu. Ar noteikumu projektu atbilstoši minētajam precizēts arī noteikumu Nr. 538 pielikums, to pilnveidojot atbilstoši tam, ka noteikumu projekts paredz regulējumu par dotācijas pārdali un pārskaitīšanu, pamatojoties uz izglītības iestāžu savstarpēji noslēgto Izglītības likuma 36. panta otrajā daļā minēto līgumu par mācību priekšmetu vai to daļu īstenošanu vispārējās vidējās izglītības programmas ietvaros. Tāpat jāņem vērā, ka ar pilnveidoto pārskata veidlapu tiek noteikts, ka tajā ir norādāms atbilstošs pamatojums finansējuma izlietojumam un līguma numurs. Arī attiecībā uz to finansējumu, kas piešķirts citas izglītības iestādes dibinātājam vai valsts izglītības iestādei, gadījumā, ja ministrija vai attiecīgās nozares ministrija no pārskatiem nevar secināt finansējuma izlietojuma atbilstību tā mērķim, tām ir tiesības pieprasīt un saņemt papildu informāciju par dotācijas izlietojumu.Noteikumu projekts stāsies spēkā 2021. gada 1. septembrī, kad uzsākas jaunais mācību gads, lai attiecīgi būtu iespējams veikt finansējuma aprēķināšanu un sadali atbilstoši jaunajam regulējumam.  |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, to izglītojamie un viņu vecāki, pedagogi un dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 11 852 196 | 0 | 12 203 316 | 0 | 12 203 316 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 11 852 196 | 0 | 12 203 316 | 0 | 12 203 316 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 11 852 196 | 0 | 12 203 316 | 0 | 12 203 316 | 0 | 0 |
| 2.1. valsts pamatbudžets | 11 852 196 | 0 | 12 203 316 | 0 | 12 203 316 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Ailēs “saskaņā ar valsts budžetu kārtējam gadam” un “saskaņā ar vidēja termiņa budžeta ietvaru” norādīts finansējums, kas apstiprināts Izglītības un zinātnes ministrijas apakšprogrammai 01.05.00. “Dotācija privātajām mācību iestādēm”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdztekus šim noteikumu projektam ministrijā ir izstrādāts noteikumu Nr. 447 grozījumu projekts, kas 2021. gada 27. maijā izsludināts Valsts sekretāru sanāksmē (VSS-487) (pieejams: http://tap.mk.gov.lv/lv/mk/tap/?pid=40502694), un atsevišķi tajā ietvertie grozījumi attiecas uz tiem pašiem jautājumiem, uz kuriem attiecas šis noteikumu projekts.Minētais noteikumu Nr. 447 grozījumu projekts var arī tikt virzīts vienlaikus ar šo noteikumu projektu, taču abiem noteikumu projektiem kā spēkā stāšanās termiņš ir noteikts 2021. gada 1. septembris. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē tiks nodrošināta, ievietojot informāciju par projektu ministrijas tīmekļvietnes www.izm.gov.lv sadaļā “Normatīvie akti” un Valsts kancelejas tīmekļvietnē, aicinot sabiedrības pārstāvjus rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Projekts publicēts ministrijas tīmekļvietnē 2021. gada 28. maijā (pieejams: https://www.izm.gov.lv/lv/sabiedriskajai-apspriesanai-nodotie-normativo-aktu-projekti-2021g) un Valsts kancelejas tīmekļvietnē 2021. gada 28. maijā (pieejams: https://www.mk.gov.lv/lv/ministru-kabineta-diskusiju-dokumenti). |
| 3. | Sabiedrības līdzdalības rezultāti | Pirms projekta publicēšanas atbilstoši šīs sadaļas 2. punktā minētajam viedokļi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, izglītības iestādes, to izglītojamie, pedagogi un dibinātāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru un cilvēkresursus. |
| 3. | Cita informācija | Nav. |

Izglītības un zinātnes ministre I. Šuplinska

Vizē:

Valsts sekretārs J. Volberts

Rudzīte 67047807

ance.rudzite@izm.gov.lv

Pavloviča 67047860

initra.pavlovica@izm.gov.lv